Dôvodová správa

Všeobecná časť

Ministerstvo pôdohospodárstva a rozvoja vidieka Slovenskej republiky predkladá návrh nariadenia vlády Slovenskej republiky, ktorým sa ustanovujú požiadavky na niektoré potravinárske prevádzkarne a na malé množstvá podľa § 2 ods. 1 písm. k) zákona                   č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení zákona č. 207/2002 Z. z.

Návrh nariadenia vlády Slovenskej republiky upravuje požiadavky na konštrukciu, usporiadanie a vybavenie niektorých potravinárskych prevádzkarní, na priamy predaj a dodávanie malého množstva mäsa z hydiny a domácich králikov prvovýrobcami a malého množstva voľne žijúcej zveri a zveriny z nej užívateľmi poľovného revíru konečnému spotrebiteľovi alebo miestnej maloobchodnej prevádzkarni a na uvádzanie mäsa na trh zo zvierat naliehavo zabitých na mimo bitúnku. Ďalej ustanovuje dodávanie potravín živočíšneho pôvodu z maloobchodnej prevádzkarne iným maloobchodným prevádzkarniam, ktoré sa považuje len za okrajovú, miestnu a obmedzenú činnosť danej maloobchodnej prevádzkarne.
Na prijatie novej právnej úpravy sa vzťahuje postup podľa čl. 13 ods. 5 nariadenia Európskeho parlamentu a Rady (ES) č. 852/2004 z 29. apríla 2004 o hygiene potravín (Mimoriadne vydanie Ú. v. EÚ, kap.13/zv. 34) v platnom znení a čl. 10 ods. 5 nariadenia Európskeho parlamentu a Rady (ES) č. 853/2004  z 29. apríla 2004, ktorým sa ustanovujú osobitné hygienické predpisy pre potraviny živočíšneho pôvodu (Mimoriadne vydanie           Ú. v. EÚ, kap. 3/zv. 45) v platnom znení.
Návrh nepredpokladá dopad na štátny rozpočet, rozpočty obcí alebo vyšších územných celkov, životné prostredie a zamestnanosť. 

Návrh nariadenia vlády je v súlade s Ústavou Slovenskej republiky, ostatnými zákonmi a všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná.
Návrh nariadenia vlády bol predmetom rokovania Legislatívnej rady vlády Slovenskej republiky. Na rokovanie vlády Slovenskej republiky sa predkladá bez rozporov.
Doložka zlUčiteĽnosti

právneho predpisu

s právom Európskej únie

1. Predkladateľ právneho predpisu: Ministerstvo pôdohospodárstva a rozvoja vidieka Slovenskej republiky

2.  Názov návrhu právneho predpisu: Nariadenie vlády Slovenskej republiky, ktorým sa ustanovujú požiadavky na niektoré potravinárske prevádzkarne a na malé množstvá
3. Problematika návrhu právneho predpisu:
a) je upravená v práve Európskej únie: 

- primárnom: Zmluva o fungovaní Európskej únie, Hlava III  (Poľnohospodárstvo a rybné hospodárstvo), Hlava VII kapitola 3 (Aproximácia práva) a Hlava XIV (Verejné zdravie), 

- sekundárnom (prijatom pred nadobudnutím platnosti Lisabonskej zmluvy, ktorou sa mení a dopĺňa Zmluva o Európskom spoločenstve a Zmluva o Európskej únii –            do 30. novembra 2009): 

- nariadenie Európskeho parlamentu a Rady (ES) č. 178/2002 Európskeho parlamentu a Rady z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (Mimoriadne vydanie Ú. v. EÚ,        kap. 15/zv.6) v platnom znení,

- nariadenie Európskeho parlamentu a Rady (ES) č. 853/2004 z 29. apríla 2004, ktorým sa ustanovujú osobitné hygienické predpisy pre potraviny živočíšneho pôvodu (Mimoriadne vydanie Ú. v. EÚ, kap. 3/zv.45) v platnom znení,
- nariadenie Európskeho parlamentu a Rady (ES) č. 854/2004 z 29. apríla 2004, ktorým sa ustanovujú osobitné predpisy na organizáciu úradných kontrol produktov živočíšneho pôvodu určených na ľudskú spotrebu (Mimoriadne vydanie Ú. v. EÚ, kap. 3/zv.45) v platnom znení.

b) nie je obsiahnutá v judikatúre Súdneho dvora Európskej únie.

4.  Záväzky Slovenskej republiky vo vzťahu k Európskej únii:

a) bezpredmetné,
b) bezpredmetné,
c) proti Slovenskej republike nebolo začaté konanie o porušení podľa čl. 258 až 260 Zmluvy o fungovaní Európskej únie,
d) bezpredmetné.
5. Stupeň zlučiteľnosti návrhu právneho predpisu s právom Európskej únie: 

Úplný.

6. Gestor ( spolupracujúce rezorty): 

Ministerstvo pôdohospodárstva a rozvoja vidieka Slovenskej republiky

DOLOŽKA VYBRANÝCH VPLYVOV

A. 1. Názov materiálu: Nariadenie vlády Slovenskej republiky, ktorým sa ustanovujú požiadavky na niektoré potravinárske prevádzkarne a na malé množstvá.
Termín začatia a ukončenia PPK: 11. apríla 2011 – 26. apríla 2011
A. 2. Vplyvy:

	
	 Pozitívne 
	 Žiadne 
	 Negatívne 

	1. Vplyvy na rozpočet verejnej správy
	
	x
	

	2. Vplyvy na podnikateľské prostredie – dochádza k zvýšeniu regulačného zaťaženia?
	x
	
	

	3. Sociálne vplyvy
	x
	
	

	– vplyvy na hospodárenie obyvateľstva,
	
	
	

	– sociálnu exklúziu,
	
	
	

	– rovnosť príležitostí a rodovú rovnosť a vplyvy na zamestnanosť
	
	
	

	4. Vplyvy na životné prostredie
	
	x
	

	5. Vplyvy na informatizáciu spoločnosti
	
	x
	


 

A. 3. Poznámky

A. 4. Alternatívne riešenia
Bezpredmetné.

A. 5. Stanovisko gestorov
Ministerstvo financií Slovenskej republiky nemá pripomienky k doložke vybraných vplyvov.

Ministerstvo práce, sociálnych vecí a rodiny Slovenskej republiky súhlasí s doložkou vybraných vplyvov v časti sociálne vplyvy.

Ministerstvo hospodárstva Slovenskej republiky neuplatňuje žiadne pripomienky a súhlasí s doložkou vybraných vplyvov.

Ministerstvo životného prostredia Slovenskej republiky súhlasí s predloženou doložkou vybraných vplyvov bez pripomienok.

Osobitná časť

K § 1 

Ustanovuje sa rozsah pôsobnosti návrhu nariadenia vlády. 
K § 2
Vymedzuje potravinársku prevádzkareň s malým objemom výroby ako bitúnok alebo rozrábkareň, ktoré spĺňajú množstevné obmedzenie a ďalšie požiadavky ustanovené týmto nariadením vlády.  

K § 3

Ustanovuje náležitosti žiadosti o schválenie potravinárskej prevádzkarne s malým objemom výroby. 
K § 4

Ustanovuje výnimky z požiadaviek na konštrukciu, usporiadanie a vybavenie potravinárskej prevádzkarne s malým objemom výroby odchylne od požiadaviek na bitúnky ustanovených v nariadení Európskeho parlamentu a Rady (ES) č. 852/2004 z 29. apríla 2004 o hygiene potravín v platnom znení a nariadení Európskeho parlamentu a Rady (ES)               č. 853/2004 z 29. apríla 2004, ktorým sa ustanovujú osobitné hygienické predpisy pre potraviny živočíšneho pôvodu v platnom znení, ktoré možno povoliť podľa tohto nariadenia vlády.

K § 5 a 6

Na základe čl. 1 ods. 5 písm. c) nariadenia Európskeho parlamentu a Rady (ES)          č. 853/2004 z 29. apríla 2004, ktorým sa ustanovujú osobitné hygienické predpisy pre potraviny živočíšneho pôvodu v platnom znení, ustanovuje dodávanie potravín živočíšneho pôvodu z maloobchodnej prevádzkarne iným maloobchodným prevádzkarniam, ktoré sa považuje len za okrajovú, miestnu a obmedzenú činnosť danej maloobchodnej prevádzkarne a hygienické požiadavky na jeho vykonávanie.
K § 7

Ustanovuje všeobecné požiadavky na priamy predaj a dodávanie malých množstiev mäsa z hydiny, domácich králikov a malých množstiev voľne žijúcej zveri a zveriny z nej. Zároveň vymedzuje pojem miestna maloobchodná pre​vádzkareň.
K § 8 

Umožňuje prvovýrobcom dodávať malé množstvá mäsa z hydiny a z králikov, ktoré boli zabité a jatočne opracované nie na schválenom bitúnku, ale priamo na farme prvovýrobcu, a ktoré preto už nie sú prvotnými produktmi živočíšneho pôvodu. Vymedzuje minimálne osobitné hygienické podmienky, ktoré musí prvovýrobca pri týchto operáciách zabezpečovať a ustanovuje, že tieto činnosti môžu vykonávať len „malí farmári - chovatelia hydiny alebo králikov, ktorí ročne vyprodukujú menej ako 10 000 kusov hydiny alebo 2500 kusov králikov. Malé množstvá hydiny alebo králikov môže prvovýrobca podrobiť len v návrhu určeným nevyhnutným základným operáciám, ktoré podstatne nemenia anatomickú celistvosť alebo povahu mäsa z hydiny alebo mäsa z králikov. 

V záujme vysledovateľnosti musí byť ku každému telu zabitej hydiny alebo králikov pripevnená etiketa alebo visačka s informáciami o pôvode mäsa a adrese prvovýrobcu, upozornením pre kupujúceho spotrebiteľa o tom, že mäso nie je veterinárne prehliadnuté a pred spotrebou ho treba dôkladne tepelne upraviť, ako aj informáciou o spôsobe úpravy tiel a vnútorností. Králiky sa musia predávať s hlavou, aby nedošlo k pochybnostiam o druhu zvieraťa. Ďalej sa ustanovujú podrobnosti o dokladoch, označovaní, záznamoch a evidencii    o hydine alebo králikoch a o počtoch na farme zabitých zvierat dodávaných alebo predávaných v malých množstvách, ako aj o uchovávaní dokladov na účely vysledovateľnosti a kontroly.
K § 9
Ustanovuje sa množstvá ulovenej voľne žijúcej zveri a  množstvá mäsa z ulovenej voľne žijúcej zveri, ktoré sa považujú za malé množstvá. Zároveň sa ustanovuje povinnosť zverinu z ulovenej zveri po ulovení vyšetriť a posúdiť odborným veterinárnym lekárom, veterinárnym asistentom alebo vyškolenou osobou. Podľa § 5 písm. q) zákona                         č. 39/2007 Z. Z. o veterinárnej starostlivosti Ministerstvo pôdohospodárstva a rozvoja vidieka SR podporuje právnické osoby vykonávajúce právo poľovníctva pri školení poľovníkov          o hygiene a ochrane zdravia a podľa § 7 ods. 3 zákona č. 39/2007 Z. z. o veterinárnej starostlivosti krajská veterinárna a potravinová správa vykonáva skúšky vyškolených osôb podľa osobitného predpisu a na tento účel zriaďuje skúšobnú komisiu a po úspešnom absolvovaní skúšky vydá vyškolenej osobe certifikát o spôsobilosti na prvotné vyšetrenie voľne žijúcej zveri na mieste a na jej vyšetrenie po usmrtení. Ďalej sa ustanovuje spôsob preukazovania pôvodu ulovenej zveri alebo zveriny z nej.
K § 10

Podľa prílohy III oddiel I kapitola VI nariadenia Európskeho parlamentu a Rady (ES) č. 853/2004 z 29. apríla 2004, ktorým sa ustanovujú osobitné hygienické predpisy pre potraviny živočíšneho pôvodu v platnom znení sa umožňuje uvádzať na domáci trh na ľudskú spotrebu mäso z domácich kopytníkov, ktoré boli naliehavo zabité mimo bitúnku, pretože utrpeli úraz, ktorý  z dôvodov ochrany zvierat zabraňuje ich preprave na bitúnok. Ustanovujú sa tvar, rozmery a údaje osobitnej zdravotnej značky a osobitnej identifikačnej značky, ktorou musí byť také mäso pri uvádzaní na trh označené. Ďalej sa ustanovuje požiadavka na sprievodný doklad, ktorého vzor a náležitosti sú uvedené v prílohe návrhu.

K § 11
Odkazuje na prílohu č. 2, v ktorej je uvedený zoznam vykonávaných právne záväzných aktov Európskej únie.

K § 12

Obsahuje informáciu o tom, že návrh bol predložený do vnútrokomunitárneho pripomienkového konania.
K § 13
Obsahuje zrušovacie ustanovenie doterajšej právnej úpravy v predmetnej oblasti.

K § 14
Navrhuje sa účinnosť nariadenia vlády.
5

